Никола Танасковић
Никола Танасковић (Смедеревска Паланка, 21. октобар 1997) је српски кошаркаш. Игра на позицији крилног центра, а тренутно наступа за Игокеу.

Биографија 
Танасковић је кошарком почео да се бави у родној Смедеревској Паланци, након чега је прешао у млађе категорије београдског Партизана. У децембру 2015. је потписао четворогодишњи уговор са Партизаном. За Партизан је дебитовао током такмичарске 2016/17. Учествовао је у освајању Купа Радивоја Кораћа 2018. године. Током сезоне 2017/18. је играо на двојној регистрацији за Спартак из Суботице. За наредну 2018/19. сезону је прослеђен на позајмицу у Младост из Земуна. Током Суперлиге Србије 2019. је наступао за ОКК Београд. У сезони 2019/20. је био играч Мега Бемакса. Наредни ангажман је имао у Борцу из Бања Луке. У јуну 2021. године је потписао за Игокеу. У екипи Игокее је остао до краја марта 2023. и са клубом је освојио једно првенство БиХ као и два национална Купа. Дана 26. марта 2023. потписао је уговор са шпанским Бреоганом до краја сезоне. Вратио се у Игокеу у августу исте године.

Успеси

Клупски 
 Партизан:
 Куп Радивоја Кораћа (1): 2018.

 Игокеа:
 Првенство Босне и Херцеговине (1): 2021/22.
 Куп Босне и Херцеговине (2): 2022, 2023.

Референце

Спољашње везе 
 Профил на сајту АБА лиге
 Профил на сајту Евробаскет

Рођени 1997.
Паланчани (Смедеревска Паланка)
Српски кошаркаши
Крилни центри
Кошаркаши Мега баскета
Кошаркаши земунске Младости
Кошаркаши Партизана
Кошаркаши суботичког Спартака
Кошаркаши ОКК Београда
Кошаркаши Игокее
Кошаркаши Бреогана